**Výzva na predloženie cenovej ponuky[[1]](#footnote-1)**

**Názov predmetu zákazky:**

**„****Komplexné zabezpečenie požiarnej ochrany všetkých objektov DPB a.s.**  \_**CP 26/2024“**

1. **Identifikácia obstarávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: Lucia Cencerová

Telefón: (+ 421) (2) 5950 1260

E-mail: [cencerova-lucia@dpb.sk](mailto:cencerova-lucia@dpb.sk)

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

1. **Označenie zákazky:** CP 26/2024
2. **Druh zákazky:** služba
3. **Predpokladaná hodnota zákazky: 250 000,00** € bez DPH
4. **CPV kód**: 75251110-4 prevencia proti požiarom

50413200-5 oprava a údržba protipožiarnych zariadení

80511000-9 školenie pracovníkov

1. **Opis predmetu zákazky**

Predmetom zákazky je poskytnutie služby - odborná starostlivosť v komplexnom zabezpečení ochrany pred požiarmi (ďalej len OPP) v zmysle zákona NR SR Č. 314/2001 Z. z. o ochrane pred požiarmi v znení neskorších predpisov, vyhlášky MV SR Č. 121/2002 Z. z. o požiarnej prevencii v znení neskorších predpisov s prevzatím plnej zodpovednosti voči orgánom Štátneho požiarneho dozoru a výkon súvisiacich činností v zákazke s názvom „**Komplexné zabezpečenie požiarnej ochrany všetkých objektov DPB a.s.\_CP 26/2024**“.

Predmet zákazky nie je rozdelený na samostatné časti – t.j. uchádzač musí predložil ponuku na celý predmet zákazky.

Predmet zákazky je bližšie špecifikovaný v prílohách č. 1A, 1B a 1C tejto výzvy, a aj v prílohe č. 5 výzvy – vo vzorovej rámcovej dohode o poskytnutí služieb.

Pokiaľ sa v opise predmetu zákazky použil odkaz na konkrétnu značku, výrobcu, alebo výrobok alebo typ výrobku – tieto boli použité výlučne pre ilustráciu vtedy, ak nebolo možné dostatočne presne a zrozumiteľne opísať predmet zákazky a obvyklou obchodnou praxou prevažujúcou pri dodávke rovnakých alebo obdobných predmetov zákazky. V takýchto prípadoch sa má za to, že je takýto odkaz vždy doplnený slovami "alebo ekvivalentný“ a platí, že uchádzač môže vždy ponúknuť aj ekvivalentné alebo lepšie plnenie.

1. **Miesto dodania predmetu zákazky:** objekty uvedené v prílohe č. 1C tejto výzvy
2. **Lehota viazanosti cenovej ponuky: 6** mesiacov
3. **Obhliadka miesta:** odporúča sa

Obstarávateľská organizácia umožňuje záujemcom vykonať obhliadku miesta dodania predmetu zákazky, aby si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta dodania predmetu zákazky znáša záujemca. V prípade záujmu o obhliadku predmetu zákazky uvádzame kontakty:

Peter Hanák, tel.: 02/5950 1592, email: [Hanak.Peter@dpb.sk](mailto:Hanak.Peter@dpb.sk)

Mária Bezáková, tel. 02/5950 1590, email: [Bezakova.Maria@dpb.sk](mailto:Bezakova.Maria@dpb.sk)

V prípade, že z vykonanej obhliadky vyplynú otázky a odpovede, ktoré môžu ovplyvniť záujemcov pri príprave ponuky, obstarávateľská organizácia ich zašle všetkým záujemcom, ktorí sú jej známi, vysvetlenie a doplnenie súťažných podkladov s uvedením otázok a odpovedí z obhliadky miesta plnenia. Vysvetlenie bude taktiež uverejnené v profile obstarávateľskej organizácie, ktorý je vedený Úradom pre verejné obstarávanie.

1. **Lehota, miesto a spôsob predkladania ponúk: do 22.07.2024 do 08:00 hod.**

Komunikácia pri zadávaní tejto zákazky bude prebiehať s využitím elektronických prostriedkov a ponuky je potrebné predkladať elektronicky, a to prostredníctvom IS JOSEPHINE: (link)

<https://josephine.proebiz.com/sk/tender/57971/summary>

1. **Typ zmluvy/objednávky:** Rámcová zmluva o poskytovaní služby. Zákazka bude realizovaná na základe objednávok uzavretých na základe rámcovej dohody.

**Trvanie zmluvy/lehota dodania:**

Platnosť rámcovej dohody: rámcová dohoda sa uzatvára na dobu určitú, a to na 48 mesiacov od účinnosti rámcovej dohody, alebo do celkového vyčerpania finančného limitu - vysúťaženej ceny (celkovej predpokladanej ceny v eur bez DPH uvedenej v ponuke uchádzača), a to podľa toho, ktorá skutočnosť nastane skôr.

Lehoty poskytnutia služieb sú uvedené v Rámcovej dohode.

Platobné podmienky sú špecifikované v čl. 4 Rámcovej dohody. Jednotkové ceny uvedené v prílohe č. 2 rámcovej dohody sú maximálne (konečné).

Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.

1. **Jazyk ponuky:** Ponuky sa predkladajú v slovenskom alebo českom jazyku.
2. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej predpokladanej ceny za predmet zákazky v EUR bez DPH.

1. **Požadovaný obsah ponuky:**

Ponuka predložená uchádzačom musí obsahovať tieto doklady v elektronickej podobe:

1. Vyplnenú a osobou oprávnenou konať za uchádzača podpísanú prílohu 2 tejto výzvy - Cenová tabuľka, a to vo formáte .xls a aj v jej podpísanej verzii osobou oprávnenou konať v mene uchádzača(odporúčaný formát .pdf);
2. Čestné vyhlásenie podľa Prílohy č. 3 v jeho podpísanej verzii osobou oprávnenou konať v mene uchádzača (odporúčaný formát .pdf);
3. Čestné vyhlásenie dodávateľa – sankčné opatrenia podľa Prílohy č. 4 v jeho podpísanej verzii osobou oprávnenou konať v mene uchádzača (odporúčaný formát .pdf);
4. Ďalšie doklady a dokumenty, ktorými uchádzač preukáže splnenie podmienok účasti.
5. Vyplnenú prílohu 5 tejto výzvy - Rámcovú dohodu na poskytnutie služieb (v editovateľnej a nepodpísanej verzii (MS WORD).

# Cena musí zahŕňať všetky náklady spojené s požadovaným predmetom zákazky, t.j. všetky plnenia v zmysle príloh . Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy a jej príloh (najmä v zmysle príloh 1A, 1B, 1C a 5 tejto výzvy) , pričom v cene budú obsiahnuté všetky náklady spojené s plnením predmetu zákazky. Jednotkové ceny uvedené v prílohe č. 2 rámcovej dohody sú maximálne (konečné).

1. **Osobitné podmienky účasti:**

**Uchádzač musí preukázať splnenie všetkých podmienok účasti bez využitia kapacít tretích osôb, t.j. musí ich spĺňať sám.**

* 1. **Osobné postavenie:**
     1. uchádzač je oprávnený poskytovať službu – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky.
     2. uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu – uchádzač preukazuje doloženým čestným vyhlásením podľa Prílohy č. 3.
  2. **Technická spôsobilosť alebo odborná spôsobilosť:**
     1. Údaje o strojovom, prevádzkovom alebo technickom vybavení, ktoré má uchádzač alebo záujemca k dispozícií na poskytnutie služby.

Uchádzač musí preukázať svoju odbornú spôsobilosť potvrdením, že má k dispozícii požadované technické vybavenie.

Uchádzač preukáže skutočnosť, že disponuje požadovaným vybavením predložením:

1. Čestného vyhlásenia, že uchádzač vlastní technologické postupy a technické zariadenia určené výrobcom hasiacich prístrojov na ich kontrolu, plnenie a opravy. (§ 7 ods. 1 vyhlášky MV SR č. 347/2022 Z. Z. o vlastnostiach a o podmienkach prevádzkovania, označovania a zabezpečenia pravidelnej kontroly hasiacich prístrojov).
   * 1. Opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Uchádzač musí preukázať svoju odbornú spôsobilosť potvrdením, že má k dispozícii požadované vybavenie a opatrenia na zabezpečenie kvality.

Uchádzač preukáže skutočnosť, že disponuje požadovaným vybavením a opatreniami predložením:

1. Oprávnenia odbornej spôsobilosti uchádzača na vykonávanie opráv, plnenie a kontrolu hasiacich prístrojov, vydané výrobcom, alebo jeho splnomocneným zástupcom, od výrobcov: Albeco, Apolda, IBS, Sanal, Bavária, Červinka – Czech Republic, Vítkovice HTB, ETS,Tusan, Kovoslužba Praha, Haspo, Hastex, Neuruppin, Kodreta Štefanov, Glória, Beta Corporation a od výrobcu prístrojov dodávaných záujemcom predkladajúcim ponuku. (§ 11c zákona č. 314/2001 Z. z. o ochrane pred požiarmi v znení neskorších predpisov).
2. Oprávnenia na výkon opráv, odborných prehliadok a odborných skúšok vyhradených technických zariadení tlakovej skupiny Ad a Bd. (§ 15 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov)
   * 1. Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

Uchádzač musí preukázať svoju odbornú spôsobilosť potvrdením, že má k dispozícii nižšie uvedených odborníkov.

Uchádzač preukáže skutočnosť, že disponuje požadovanými odborníkmi predložením:

1. Pracovnej zmluvy s odborníkom, z ktorej vyplýva, že uchádzač má s odborníkom trvalý pracovno-právny vzťah**.**
   * + 1. **Kľúčový odborník č. 1: technik požiarnej ochrany – 5 osôb**
       2. **Kľúčový odborník č. 2: špecialista požiarnej ochrany – 1 osoba**
       3. **Kľúčový odborník č. 3: kontrolór požiarnych zariadení – 4 osoby**

**Uchádzač nemôže požiadavky na expertov č. 1 až č. 3 preukázať nižším počtom osôb, ako je pri expertoch uvedené (t.j. uchádzač musí preukázať, že disponuje desiatimi odborníkmi).**

Odborníci musia poskytovať služby riadne, zodpovedne a v zmysle zmluvných podmienok počas celej doby platnosti zmluvy.

**Splnenie podmienky účasti uvedené v tomto bode Výzvy môže uchádzač predbežne nahradiť čestným vyhlásením podľa Prílohy č. 3.**

Uchádzač nemôže na preukázanie technickej spôsobilosti alebo odbornej spôsobilosti využiť technické a odborné kapacity inej osoby.

1. **Vyhodnotenie ponúk**

Obstarávateľ vyhodnocuje ponuky na základe kritéria na vyhodnotenie ponúk: najnižšia predpokladaná cena celkom bez DPH za celý predmet zákazky. Obstarávateľ zostaví poradie ponúk uchádzačov na základe predložených návrhov na plnenie kritéria - predpokladaná cena celkom bez DPH za celý predmet zákazky (uvedené v cenovej tabuľke), pričom na prvom mieste sa umiestni ponuka s najnižšou predpokladanou cenou celkom bez DPH.

Obstarávateľ bude vyhodnocovať splnenie požiadaviek na predmet zákazky a splnenie podmienok účasti u uchádzača, ktorého ponuka sa predbežne umiestnila na prvom mieste v poradí.

V prípade, že uchádzač predbežne nahradil doklady preukazujúce splnenie podmienok účasti uvedené v bode 15 Výzvy čestným vyhlásením podľa Prílohy č. 3, obstarávateľ vyzve uchádzača na predloženie dokladov preukazujúcich splnenie podmienok účasti predbežne nahradenými čestným vyhlásením v lehote minimálne 2 pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží doklady preukazujúce splnenie podmienok účasti predbežne nahradené čestným vyhlásením, bude jeho ponuka vylúčená z vyhodnotenia.

Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní. Uchádzač predloží vysvetlenie najneskôr do dvoch pracovných dní, ak obstarávateľ neurčí dlhšiu lehotu. Ak uchádzač v stanovenej lehote nepredloží vysvetlenie, bude jeho ponuka vylúčená z vyhodnotenia.

V prípade vylúčenia ponuky z vyhodnocovania, obstarávateľ uchádzačovi oznámi vylúčenie ponuky z vyhodnotenia a určí nové/aktualizované poradie ponúk a pristúpi k vyhodnoteniu ponuky, ktorá sa umiestnila na prvom mieste.

Po vyhodnotení ponuky obstarávateľ písomne oznámi všetkým uchádzačom výsledok vyhodnotenia ponúk vrátane poradia uchádzačov. Úspešnému uchádzačovi alebo uchádzačom oznámia, že jeho ponuku alebo ponuky prijímajú. Neúspešnému uchádzačovi oznámia, že neuspel a dôvody neprijatia jeho ponuky.

Úspešný uchádzač bude vyzvaný na poskytnutie súčinnosti k podpisu zmluvy, v rámci ktorej preukáže, že je on zapísaný v Registri partnerov verejného sektora (pokiaľ taká povinnosť zo zákona o registri partnerov verejného sektora vyplýva).

V prípade, ak uchádzač, ktorého ponuka sa po vyhodnotení ponúk umiestnila na prvom mieste neposkytne v stanovenom termíne súčinnosť podľa predchádzajúceho bodu, prípadne odmietne podpísať zmluvu, obstarávateľ pristúpi k vyhodnoteniu ponuky, ktorá sa umiestnila na druhom mieste s vykonaním úkonov uvedených v predchádzajúcich bodoch.

1. **Elektronická aukcia:** nie
2. **Doplňujúce informácie:**

**Obstarávateľ vyžaduje, aby úspešný uchádzač predmet plnenia realizoval bez využitia subdodávateľov.**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Najneskôr v čase uzatvorenia zmluvného vzťahu musí byť uchádzač zapísaný v registri partnerov verejného sektora a súčasne nesmie mať v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO (ak mu takáto povinnosť zo zákona vyplýva).

Prílohy:

1A - Špecifikácia predmetu zákazky

1B – Povinnosti technika PO

1C - Zoznam objektov 2024

1. Cenová tabuľka
2. Čestné vyhlásenie uchádzača
3. Čestné vyhlásenie dodávateľa – sankčné opatrenia
4. Rámcová dohoda o poskytnutí služby

V Bratislave dňa 10.07.2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Barbora Notová

vedúca odboru právnych služieb a verejného obstarávania

**Príloha č. 1A**

**Špecifikácia predmetu zákazky**

Dokument tvorí samostatnú prílohu tejto výzvy.

**Príloha č. 1B**

**Povinnosti technika PO**

Dokument tvorí samostatnú prílohu tejto výzvy.

**Príloha č. 1C**

**Zoznam objektov 2024**

Dokument tvorí samostatnú prílohu tejto výzvy.

**Príloha č. 2**

**Cenová tabuľka**

Dokument tvorí samostatnú prílohu tejto výzvy.

**Príloha č. 3**

**Čestné vyhlásenie uchádzača**

Dokument tvorí samostatnú prílohu tejto výzvy.

**Príloha č 4:**

**Čestné vyhlásenie dodávateľa – sankčné opatrenia**

Dokument tvorí samostatnú prílohu tejto výzvy.

**Príloha č. 5**

**Rámcová dohoda o poskytnutí služby**

Rámcová dohoda o poskytnutí služby - tvorí samostatnú prílohu tejto výzvy.

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)